NINE ซิลลิ่ง! รับบอร์ด VGI เคาะซื้อเพิ่มทุน 3.1 พันลบ.-สัญญาสิทธิพื้นที่เช่า-ขายหุ้น GW
NINE ซิลลิ่ง! รับบอร์ด VGI เคาะซื้อเพิ่มทุน 3.1 พันลบ.-สัญญาสิทธิพื้นที่เช่า-ขายหุ้น GW โดยราคาหุ้น ณ เวลา 11:59 น. อยู่ที่ระดับ 5.00 บาท บวก 1.14 บาท หรือ 29.53%
NINE ซิลลิ่ง! รับบอร์ด VGI เคาะซื้อเพิ่มทุน 3.1 พันลบ.-สัญญาสิทธิพื้นที่เช่า-ขายหุ้น GW โดยราคาหุ้น ณ เวลา 11:59 น. อยู่ที่ระดับ 5.00 บาท บวก 1.14 บาท หรือ 29.53%
3 มี.ค. 2565

ผู้สื่อข่าวรายงานว่า บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINE  ณ เวลา 11:59 น. อยู่ที่ระดับ 5.00 บาท บวก 1.14 บาท หรือ 29.53% ด้วยมูลค่าซื้อขาย 21.13 ล้านบาท โดยราคาหุ้นบวกแรงที่ระดับสูงสุดของวัน(Ceiling) 5.00 บาท

บล.โนมูระ พัฒนสิน ระบุในบทวิเคราะห์วันนี้(3 มี.ค.65) ว่า วานนี้ (2 มี.ค.) ที่ประชุมประชุมคณะกรรมการบริษัท บริษัท วีจีไอ จำกัด (มหาชน)  หรือ VGI มีมติอนุมัติ 3 เรื่องสำคัญ คือ เข้าซื้อหุ้นเพิ่มทุน (PP) จาก NINE จำนวน 953.5 ล้านหุ้น  ราคาคาจอง 3.30 บาท รวม มูลค่า 3,146.55 ล้านบาท
ทั้งนี้ NINE มีการออกหุ้นเพิ่มทุน RO ให้ผู้ถือหุ้นเดิมด้วยใน สัดส่วน 1.5232 หุ้นเดิม : 1 หุ้นเพิ่มทุน @ 3.30 บาท กรณีผู้ถือหุ้นเดิม NINE ไม่มีการใช้ สิทธิ RO หลังเพิ่มทุน VGI จะถือหุ้น NINE ในสัดส่วน 70.65% และกรณีผู้ถือหุ้นเดิม NINE มีการใช้สิทธิ RO 100% หลังเพิ่มทุน VGI จะมีสัดส่วนการถือหุ้น NINE อยู่ที่ 59.99% จึงมีหน้าที่ต้องทำ Tender offer หุ้น NINE ที่เหลืออีก 636.05 ล้านหุ้น รวมเป็น เงินทั้งสิ้น 2,098.96 ล้านบาท โดยบริษัทคาดว่าจะเริ่มทำคำเสนอซื้อหุ้น NINE ภายใน 2022
นอกจากนี้ยังอนุมัติเข้าทำสัญญาให้สิทธิบริหารพื้นที่เชิงพาณิชย์สถานีรถไฟฟ้ากับ NINE จำนวนไม่ เกิน 31 สถานี ระยะเวลา 7.5 ปี (สิ้นสุด 4 ธ.ค. 2029) รวมมูลค่าสัญญาประมาณ 2,666 ล้านบาท โดยบริษัทคาดว่าธุรกรรมจะเสร็จสมบูรณ์ในเดือน มิ.ย. 22
อีกทั้งอนุมัติขายหุ้นที่ถืออยู่ทั้งหมดใน บริษัท กรุ๊ปเวิร์ค จำกัด (“GW”) ให้แก่ NINE มูลค่ารวม 22 ล้านบาท ทั้งนี้ VGI ถือหุ้น “กรุ๊ปเวิร์ค” จำนวน 12,501 หุ้น สัดส่วน 20% (GW ประกอบธุรกิจบริหารพื้นที่ เชิงพาณิชย์บนสถานีรถไฟฟ้า BTS 5 สถานี ราชดำริ, อารีย์, ราชเทวี, สนามเป้า และ พระโขนง) และบริหารพื้นที่ขายสินค้าบริเวณท่าเทียบเรือ 3 สถานี (ประตูน้ำเดอะ มอลล์บางกะปิ และอโศก)
สำหรับ NINE เป็นบริษัทจดทะเบียนใน ตลท. ประกอบธุรกิจสื่อสิ่งพิมพ์ และสื่อออนไลน์ประเภท E book และมีการทำธุรกิจบริหารจัดการพื้นที่บนสถานีรถไฟฟ้า BTS 3 สถานี (เซนหลุย อนุสาวรีย์ชัยสมรภูมิ และเพลินจิต) โดยการให้เช่าพื้นที่แก่ผู้เช่ารายอื่น และบริการจัดการ ร้านค้าของ NINE ภายใต้ชื่อร้านเทอร์เทิล
ทั้งนี้ในปี 2562-2564 NINE มีรายได้อยู่ที่ 66 ล้านบาท 77 ล้านบาท และ 117 ล้านบาท ตามลำดับ กำไรสุทธิอยู่ที่ 99 ล้านบาท -26 ล้านบาท และ 43 ล้านบาท ตามลำดับ สินทรัพย์ 319 ล้านบาท 380 ล้านบาท และ 502 ล้านบาท ตามลำดับ หนี้สิน 45 ล้านบาท 70 ล้านบาท และ 165 ล้านบาท ส่วนของผู้ถือหุ้น 274 ล้านบาท 310 ล้านบาท และ 337 ล้านบาท ตามลำดับ และก่อนเพิ่มทุน NINE มีหุ้นจด ทะเบียนชำระแล้วทั้งสิ้น 365.55 ล้านหุ้น (PAR 1 บาท)
ด้าน VGI จะใช้แหล่งเงินทุนจากกระแสเงินสดจากการดำเนินงานของบริษัท และเงินที่คาดว่าจะ ได้รับจากการออกและเสนอขายหุ้นเพิ่มทุน RO เมื่อ 25 ม.ค. 2565 (10 หุ้นเดิม: 3 หุ้นเพิ่มทุน @ 5 บาท) หากขายได้ทั้งหมดจะได้เงินเพิ่มทุน 12,915 ล้านบาท (วัตถุประสงค์เพื่อคืนหนี้ 8.2 พันล้านบาท ลงทุนในธุรกิจใหม่ 4 พันล้านบาท และเป็นเงินทุนหมุนเวียน 700 ล้านบาท)
 ด้านความเห็น อยู่ระหว่างสอบถามข้อมูลเพิ่มเติมจาก IR VGI ถึงโอกาสการของธุรกิจบริหารพื้นที่เชิง พาณิชย์สถานีรถไฟฟ้า BTS ภายหลังจากการให้สิทธิ NINE เป็นผู้บริหาร และแผนการใช้เงิน เพิ่มทุนของ NINE
อย่างไรก็ตาม เบื้องต้นหากเทียบมูลค่าซื้อหุ้นเพิ่มทุน PP ที่ 3,146.55 ล้านบาท กับกำไรสุทธิในปี 2564 ของ NINE จะคิดเป็น P/E ที่ค่อนข้างแพง หากมีความคืบหน้าจะมีการออกบทวิเคราะห์ VGI อีกครั้ง